## Pravilnik o uvjetima za ovlaštene pravne i fizičke osobe u telekomunikacijama

### NN 22/1995 (31.3.1995.), Pravilnik o uvjetima za ovlaštene pravne i fizičke osobe u telekomunikacijama

# MINISTARSTVO POMORSTVA, PROMETA I VEZA

Na temelju članka 53. stavka (3) Zakona o telekomunikacijama ("Narodne
novine", br. 53/94) ministar pomorstva, prometa i veza, donosi

## Pravilnik

### o uvjetima za ovlaštene pravne i fizičke osobe u telekomunikacijama

**I. ZAJEDIČKE ODREDBE**

**Sadržaj pravilnika**

Članak 1.

Ovim se pravilnikom propisuju uvjeti za ovlaštene pravne i fizičke osobe
koje ovlašćuje Ministarstvo pomorstva, prometa i veza (u daljnjem štivu:
Ministarstvo) na temelju članka 4., 14., 20., 23., 30., 43. i 48. Zakona
o telekomunikacijama (u daljnjem štivu: ovlaštena pravna i fizička osoba).

**Podnošenje zahtjeva**

Članak 2.

(1) Podnositelj zahtjeva za dobivanje ovlasti treba uz zahtjev priložiti
slijedeće: 1. Podatke o trgovačkom društvu, trgovcu pojedincu ili obrtniku
(Naziv, sjedište, dosadašnja djelatnost, reference); 2. Podatke o odgovornoj
osobi (Ime i prezime, adresa, stručna sprema, specijalnost u struci, iskustvo
u struci, reference); 3. Podatke o suvlasnicima (Ime i prezime, stručna
sprema, zanimanje, adresa ili naziv pravne osobe, sjedište, djelatnost);
4. Dokaze o ispunjenju uvjeta propisanih zakonom i ovim pravilnikom.

(2) Ispunjenje određenog uvjeta iz točke 4. stavka (1) ovog članka može
uslijediti i poslije dobivanja ovlasti, a prije početka obavljanja djelatnosti,
poglavito, ako se radi o većim ulaganjima u specijalizirani prostor ili
opremu ili se radi o upošljavanju djelatnika određene specijalnosti. U
tom slučaju potrebito je priložiti uz zahtjev uvjerljiv dokaz iz kojeg
je vidljivo da je moguče ostvariti određeni uvjet u predloženom roku.

(3) Ako je u nekoj djelatnosti prigodom provedbe određenog postupka,
mjerenja ili ispitivanja potrebito primijeniti određenu normu, odluku ili
preporuke tada je uz zahtjev potrebito priložiti oznaku norme, odluke ili
preporuke, a za opremu i instrumente potrebito je priložiti naziv i osnovne
teničke podatke važne za određeni postupak, mjerenje ili ispitivanje.

(4) Ako se u okviru određene djelatnosti izdaje certifikat, dokaz o
kakvoći (potvrda, oznaka i sl.) ili garancija potrebito je uz zahtjev priložiti
i obrasce za certifikat, dokaz o kakvoći ili garanciji.

**Opći uvjeti**

Članak 3.

(1) Ovlaštena pravna i fizička osoba mora prigodom obavljanja djelatnosti
primjenjivati hrvatske norme preuzete norme Europskog instituta za telekomunikacijske
norme (ETSI), te odluke i preporuke Međunarodne telekomunikacijske udruge
(ITU) i Europske konferencije pošte i telekomunikacija (CEPT).

(2) Ako ovlaštena pravna ili fizička osoba prigodom obavljanja svoje
djelatnosti primjenjuje određeni postupak, mjerenje ili ispitivanje mora
taj postupak, mjerenje i ispitivanje biti u skladu s normama, odlukama
i preporukama iz stavka (1) ovog članka.

(3) Ovlaštena pravna i fizička osoba moraju obavljanje svoje djelatnosti
prilagoditi novim normama, odlukama i preporuksma iz stavka (1) ovog članka,
koje se donose nakon dobivene ovlasti, ako se odnose na postupke, mjerenja
ili ispitivanja koje primjenjuje prigodom obavljanja svoje djelatnosti.

(4) Ovlaštena pravna i fizička osoba mora pretežiti dio djelatnosti
za koju je dobila ovlast obavljati svojim sredstvima za rad i stalno uposlenim
djelatnicima.

(5) Cijene usluga koje pruža ovlaštena pravna i fizička osoba odobrava
Ministarstvo.

**Rok valjanosti ovlasti**

Člana 4.

(1) Ovlast se izdaje, u pravilu na rok kako slijedi:

1. Deset godina za pravnu osobu koju se ovlaščuje na temelju članka
4. ili članka 48. Zakona o telekomunikacijama (izdavanje certifikata o
kakvoći ili o elektromagnetskoj kompatibilnosti - EMC).

2. Pet godina za pravnu osobu koja se ovlašćuje na temelju članka 14.,
20. ili 23. Zakona o telekomunikacijama (obavljanje tehničkog pregleda)
te za pravnu ili fizičku osobu koja se ovlašćuje na temelju članka 43.
istog zakona (postavljanje i održavanje objekata i opreme).

3. Tri godine za pravnu osobu koja se ovlašćuje na temelju članka 30.
Zakona o telekomunikacijama (izvedba tehničke dokumentacije u radijskim
komunikacijama). (2) Rokovi iz stavka (1) ovog Članka mogu biti i krači
ako se ovlast odnosi na manje ograničeno poslovno područje. Ovlast se može
dati i za izvršenje određenog posla. (3) Ministarstvo može ukinuti ovlast
prije isteka roka valjanosti, ako se utvrde okolnosti predviđene zakonom.
(4) Odluka o davanju i oduzimanju ovlasti objavljuje se u "Narodnim
novinama". Naknada za davanje ovlasti

Članak 5.

(1) Naknada za ovlast plaća se godišnje unaprijed računajuči i mjesec
u kojem je ovlast izdana. Za prvu godinu naknada se plaća prigodom preuzimanja
ovlasti, a slijedeća uplata dospijeva petnaestog u mjesecu nakon proteka
vremena za koje je naknada plaćena. (2) Visina godišnje naknade iznosi
kako slijedi: 1. 50 000 kn/god za ovlast koja se izdaje za rok od 5 do
10 godina; 2. 20 000 kn/god za ovlast koja se izdaje na rok od 4 i 5 godina;
3. 10 000 kn/god za ovlast koja se izdaje na rok od 2 i 3 godine; 4. 5
000 kn/god za ovlast koja se izdaje na rok od jedne godine i manje.

**II. POSEBNE ODREDBE**

Pravne osobe koje se ovlašćuju na temelju članka 4 i 48. Zakona o telekomunikacijama
(izdavanje certifikata o kakvoći ili elektromagnetskoj kompatibilnosti
- EMC)

Članak 6.

(1) Pravne osobe koje se ovlašćuju na temelju članka 4. ili članka 48.
Zakona o telekomunikacijama (izdavanje certifikata o kakvoći ili o elektromagnetskoj
kompatibilnosti - EMC) moraju pored normi, odluka i preporuka iz članka
3. stavka (1) ovog pravilnika primjenjivati i smjernice Medunarodne organizacije
za normizaciju (ISO) i Savjeta Europske zajednice (EEC), te Europske norme
(EN) koje se odnose na postupke, mjerenja i ispitivanja u njihovoj djelatnosti
za koju imaju ovlast.

(2) Pravna osoba iz stavka (1) ovog članka izdaje certifikat koji odobrava
Ministarstvo.

(3) Pravna osoba iz stavka (1) ovog članka mora imati, najmanje tri
stalno uposlena djelatnika visoke stručne spreme telekomunikacijske struke
sa stručnim ispitom, najmanje jednog stalno uposlenog djelatnika visoke
stručne spreme telekomunikacijske struke sa stručnim ispitom po pojedinoj
specijalnosti struke, koju obuhvaća ovlast.

(4) Pravna osoba iz stavka (1) ovog članka mora pretežiti dio postupaka
mjerenja i ispitivanja, koja provodi u okviru ovlasti, obaviti u vlastitim
laboratorijima i sa stalno uposlenim djelatnicima.

(5) Postupke, mjerenja i ispitivanja u svezi s najsloženijom opremom,
koji se mogu provesti jedino kod proizvođača te opreme može pravna osoba
iz stavka (1) ovog članka obaviti uz odgovarajuće sudjelovanje djelatnika
proizvodača te opreme i uz pomoć njihovih mjernih ispitnih instrumenata.
Pravne osobe koje se ovlašćuju na temelju članka 14., 20. i 23. Zakona
o telekomunikacijama (obavljanje tehničkog preglede)

Članak 7.

(1) Pravna osoba, koju ovlašćuje Ministarstvo na temelju članka 14.,
20. ili 23. Zakona o telekomunikacijama obavlja tehnički pregled kod koncesionara
radi sklapanja ugovora o ostvarivanju koncesije, kod vlasnika zajedničkog
antenskog sustava i instalacija za distribuciju radijskih i televizifskih
programa radi puštanja u rad ili kod vlasnika radijske postaje, za koju
je izdana dozvola za postavljanje, radi izdavanja dozvole za tu radijsku
postaju.

(2) Pravna osoba iz stavka (1) ovog članka mora imati, najmanje tri
stalno uposlena djelatnika od kojih su dva visoke stručne spreme telekomunikacijske
struke, a jedan treba imati i položen stručni ispit.

(3) Tehnički pregled obavlja komisija od najmanje tri člana, kojoj predsjedsva
djelatnik iz stavka (2) ovog članka s položenim stručnim ispitom.

(4) Članove komisije iz stavka (3) ovog članka treba imenovati prema
stručnosti potrebitoj za mjerodavno obavljanje tehničkog pregleda sukladno
vrsti objekta koji se pregledava.

(5) Pravna osoba vodi očevidnik o obavljenim tehničkim pregledima, a
zapisnike komisije za tehnički pregled s mišljenjem članova komisije dostavlja
Ministarstvu najkasnije u roku od 8 dana od dana obavljenog tehničkog pregleda.

(6) Iznimno od odredbe iz stavka (3) ovog članka tehnički prelged kod
koncesionara koji proizvodi domaći program za distribuciju putem kabelske
televizije i kod koncesionara koji obavlja telekomunikacijske usluge putem
terminalne opreme priključene na javne telekomunikacije drugog koncesionara
ili javnog poduzeća Hrvatska pošta i telekomunikacije, može obaviti jedna
osoba odgovarajuće stručnosti s radnim iskustvom u struci od najmanje pet
godina. Pravne osobe koje se ovlašćuju na temelju članka 30. Zakona o telekomunikacijama

Članak 8.

(1) Pravna osoba koju ovlašćuje Ministarstvo na temelju članka 30. Zakona
o telekomunikacijama izrađuje tehničku dokumentaciju za radijsku mrežu
(tri i više radijskih postaja) i za radijsku postaju kojom se emitira radijski
ili televizijski program radi izdavanja dozvole za radijsku postaju ili
dozvole za postavljanje radijske postaje.

(2) Pravna osoba iz stavka (1) ovog članka izrađuje tehničku dokumentaciju
u skladu s normama, odlukama i preporukama iz članka 3 stavka (1) ovog
pravilnika, s tehničkim uvjetima i uvjetima uporabe iz članka 4. stavka
(5) Zakona o telekomunikacijama i s Pravilnikom o tehničkoj dokumentaciji
koji se donosi na temelju članka 30. stavka (8) istog zakona.

(3) Pravna osoba iz stavka (1) ovog članka mora imati najmanje jednog
stalno uposlenog djelatnika visoke stručne spreme s položenim stručnini
ispitom, koji ima najmanje jednu godinu radnog iskustva u struci i na poslovima
za koje ima ovlast. Pravne i fizičke osobe koje se ovlašćuju na temelju
članka 43. Zakona o telekomunikacijama (postavljanje i održavanje objekate
i opreme)

Članak 9.

(1) Pravna ili fizička osoba koju ovlašćuje Ministarstvo na temelju
članka 43. Zakona o telekomunikacijama postavlja i održava objekte, tehničku
opremu i instalacije telekomunikacija i radijskih komunikacija u skladu
s normama, odlukama i preporukama iz članka 3. stavka (1) ovog pravilnika
i u skladu s tehničkim uvjetima i uvjetima uporabe iz članka 4. stavka
(5) Zakona o telekomunikacijama i to na način da rad tih objekata, tehničke
opreme i instalacija ne uzrokuje smetnje u radu i uporabi telekomunikacija.

(2) Pravna i fizička osoba iz stavka (1) ovog članka mora imati najmanje
jednog stalno uposlenog djelatnika, najmanje srednje stručne spreme s položenim
stručnim ispitom, koji ima najmanje jednu godinu radnog iskustva u struci
i na poslovima za koje ima ovlast.

**III. ZAVRŠNE I PRIJELAZNE ODREDBE**

**Imenovanje komisije**

Članak 10.

Do izdavanja ovlasti za obavljanje tehničkog pregleda iz članka 7. ovog
pravilnika Ministarstvo može imenovati komisiju koja će obaviti određeni
tehnički pregled. Stupanje pravilnika na snagu

Članak 11.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/95-02/31

Urbroj: 530-07-95-2

Zagreb, 21. ožujka 1995.

Ministar pomorstva, prometa i veza

**Ivica Mudrinić, dipl. ing.** el., v. r.

Pravilnik, NN 22/1995-440